มีเพศสัมพันธ์ใส่ถุงยางทุกครั้งและถุงยางไม่แตกไม่รั่ว แต่เมนส์เดือนนี้ยังไม่มา//ต้องขอบอกก่อนะคะว่า ช่วงนี้พักผ่อนน้อย ไม่สบายด้วยค่ะ ออกกำลังกายหนักบ้างบางที คิดว่าตัวเองท้องเลยไปซื้อที่ตรวจมาตรวจ2ครั้งก็ไม่พบการตั้งครรภ์ อยากทราบว่าสรุปท้องไหมคะ
สวัสดีค่ะ การมีเพศสัมพันธ์โดยใช้ถุงยางอนามัยนั้น แม้จะใช้อย่างถูกต้อง ก็ยังมีโอกาสตั้งครรภ์ได้ประมาณ 2% อย่างไรก็ตาม หากได้ตรวจหาการตั้งครรภ์อย่างถูกต้องแล้ว โดยตรวจเมื่อประจำเดือนขาดไปแล้ว แล้วไม่พบการตั้งครรภ์ ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากที่ผ่านมา มีทั้งการพักผ่อนน้อย ไม่สบาย ออกกำลังกายหนัก ก็จะเป็นสาเหตุได้ค่ะ แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ